Οι παθήσεις του πρωκτού συχνά είναι πολύπλοκες στη διάγνωσή τους και δύσκολες στην αντιμετώπιση. Για το λόγο αυτό ένα σύγχρονο πρωκτολογικό ιατρείο πρέπει να είναι εξοπλισμένο με τελευταίας τεχνολογίας διαγνωστικά μηχανήματα που να μπορούν να βοηθήσουν τον πρωκτολόγο στη διάγνωση και θεραπεία των παθήσεων αυτών. Πιο συγκεκριμένα το πρωκτολογικό ιατρείο θα πρέπει να είναι εφοδιασμένο με:
Χειρουργικό μικροσκόπιο που να αποδίδει μεγέθυνση τουλάχιστον x30 και ισχυρή δέσμη φωτισμού LED έτσι ώστε να να μπορεί να διενεργηθεί η πρωκτοσκόπηση υψηλής ευκρίνειας και να μπορούν να αναγνωριστούν ακόμα και οι μικροσκοπικές HPV αλλοιώσεις (δυσπλασίες και κονδυλώματα) που δεν είναι ορατές με γυμνό οφθαλμό.
Επαγγελματική φωτογραφική μηχανή/κάμερα που είναι απαραίτητη για την φωτογραφική και video αποτύπωση των ενδοπρωκτικών και περιπρωκτικών βλαβών οι οποίες ανευρίσκονται κατά την πρωκτοσκόπηση.
Χειρουργικό Laser διοξειδίου του άνθρακα (Laser CO2) που μπορεί να χρησιμοποιηθεί σε ποικίλες επεμβάσεις στην περιοχή του πρωκτού τόσο για διατομή ιστών, όσο και για καυτηριασμό βλαβών της περιοχής.
Διοδικό ενδοσκοπικό Laser (Diode Laser) το οποίο εφαρμόζεται σε νεότερες τεχνικές αντιμετώπισης της κύστης κόκκυγος, των αιμορροΐδων, της ραγάδας δακτυλίου, των περιεδρικών συριγγίων, των κονδυλωμάτων και των προκαρκινικών αλλοιώσεων του πρωκτού.
Συσκευή αναρρόφησης καπνού, καθώς ο καπνός που παράγεται από τον καυτηριασμό των HPV βλαβών είναι δυνητικά καρκινογόνος τόσο για τον ιατρό, όσο και για τον ασθενή. Συνεπώς η απαγωγή του καπνού αυτού είναι ύψιστης σημασίας για την προστασία όλου του ιατρονοσηλευτικού προσωπικού, αλλά και των ασθενών.
Η Κλινική Laser Surgery αποτελεί μία άρτια οργανωμένη Κλινική που διαθέτει όλο τον ανωτέρω εξοπλισμό και ως εκ τούτου παρέχει τα εχέγγυα ενός ασφαλούς χώρου, όπου μπορεί να αντιμετωπιστεί ένα πλήθος πρωκτολογικών παθήσεων.